Verlies van byna R122 miljoen oor watervermorsingArgieffoto Die Demokratiese Alliansie het Woensdag die ANC-beheerde Emfuleni- plaaslike munisipaliteit (Vanderbijlpark) in Gauteng van watervermorsing ter waarde van nagenoeg R122 miljoen beskuldig omdat gebarste pype, onder andere, nie herstel is nie. Kingsol Chabalala, DA-LP, het gesê Uhuru Moiloa, Gautengse lid van die uitvoerende raad, het die watervermorsing tussen Julie en Desember verlede jaar bevestig. “Hierdie waterverliese kon voorkom gewees het deur lekplekke te herstel, waterpype te monitor en inwoners te maan om gebarste waterpype aan te meld,” het Chabalala verduidelik. “Hierdie miljoene, as gevolg van waterverliese, kon aangewend gewees het om die munisipaliteit se skuld aan Rand Water te betaal.”